Н А Ц Р Т

На основу члана 111.и 209 Закона о социјалној заштити ("Службени гласник РС", бр. 24/11 и бр.117/22-Одлука УС) , члана 21.став 1.тачка 4. и члана 37. став 1.тачка7) Статута Града Ниша ("Службени лист Града Ниша", бр.88/08, 143/16 и 18/19),

Скупштина Града Ниша, на седници одржаној \_\_\_\_\_\_\_\_\_\_\_\_ године,

 доноси

**О Д Л У К У**

**О ИЗМЕНAМА И ДОПУНИ  ОДЛУКЕ О ПРАВИМА ИЗ ОБЛАСТИ СОЦИЈАЛНЕ ЗАШТИТЕ**

**НА ТЕРИТОРИЈИ ГРАДА НИША**

**Члан 1.**

 У Одлуци о правима из области социјалне заштите на територији Града Ниша(„Службени лист Града Ниша“,бр.101/12,96/13,44/14,118/18,18/19,63/19 и 92/20) у члану 68. став 2. мења се и гласи :

„Право на делимично ослобађање од плаћања комуналних услуга остварују породице бораца учесника оружаних сукоба деведесетих година на територији града Ниша

* са примањима до 35.000,00 динара у износу од 45%
* са примањима од35.000,00 до 45.000,00 динара у износу од 30%
* са примањима од 45.000,00 до 87.000,00 динара у износу од 5%

уколико су ослобођени од плаћања накнаде за испоручену топлотну енергију и накнаде за утрошену воду или изношење смећа.“

 **Члан 2.**

У члану 29. став 3.; члану 35.; члану 43.; члану 45.; члану 46.став 1.; члану 53.; члану 64.став 1.; члану 75.став 1.; члану77.; члану 78.став1.; члану 86 . став 1,2 и 3.; и у члану 87. речи „ Градска управа Града Ниша-Секретаријат надлежан за послове социјалне заштите“ замењују се речима „ Градска управа Града Ниша надлежна за послове социјалне заштите“ у одговарајућем падежу.

 **Члан 3.**

У члану 71.став 3. речи „Градску управу Града Ниша-Секретаријат за послове управе и грађанска стања „ замењују се речима „Градску управу Града Ниша надлежну за послове грађанских стања“

У члану 78. став 2. и 3. речи „ Градска управа Града Ниша-Секретаријат надлежан за финансије „ замењују се речима „ Градска управа Града Ниша надлежна за послове финансија“.

 **Члан 4.**

Овлашћује се Градска управа за органе Града и грађанска стања да сачини и објави пречишћен текст Одлуке о правима из области социјалне заштите на територији Града Ниша.

                                                       **Члан 5.**

Ова одлука ступа  на снагу осмог дана од дана  објављивања у „Службеном листу Града Ниша“

Број

У Нишу,\_\_\_\_\_\_\_\_\_2022. године

**СКУПШТИНА  ГРАДА  НИША**

                     Председник

 др Бобан Џунић

  **О  б  р  а  з  л  о  ж  е  њ  е**

Одлуком о правима из области социјалне заштите на територији Града Ниша („Службени лист Града Ниша“,бр.101/12,96/13,44/14,118/18,18/19,63/19 и 92/20) дефинисано је право на делимично ослобађање од плаћања комуналних услуга које остварују породице бораца учесника оружаних сукоба деведесетих година на територији Града Ниша , са одређеним процентом умањења трошкова у зависности од примања која породица остварује.

Параметри за одређивање распона примања породице као основа за проценат умањења трошкова утврђивани су на основу података о минималној заради и висини минималне и просечне потрошачке корпе. Минимална нето зарада у 2018.години износила је 26.312,00 динара а минимална нето зарада у 2022.години износи за месец новембар 35.414,72 динара ( већа за 36,2% ) , висина просечне потрошачке корпе за месец август 2018. године износила је 71.138,26 динара , а сада за месец јул 2022. године износи 86.839,68 динара, односно већа за 22% у односу на 2018.годину с тим да минимална потрошачка корпа за јул 2022. године износи 44.856,44 динара .

Имајући у виду горе наведене податке неопходно је било извршити усклађивање износа примања породице као основа за утврђивање процента умањења обзиром да је дошло до значајне промене у износима и минималне зараде и висине потрошачке корпе.

Обзиром да оквирни број породица у односу на период доношења одлуке није битно промењен а имајући у виду да се и буџетска издвајања годишње планирају уз уважавање промена везаних за трошкове живота и износа минималних зарада то ће ова измена одлуке бити сагледана приликом дефинисања буџетских позиција везаних за овај вид социјалне заштите ове осетљиве друштвене групе.

Изменама Одлуке неопходно је и извршити и терминолошко усклађивање са новим начином организације Градске управе у односу на важећи у тренутку доношења Одлуке .

Неопходно је ,због бројних измена и допуна, приступити изради пречишћеног текста Одлуке о правима из области социјалне заштите на територији Града Ниша .

**ВРШИЛАЦ ДУЖНОСТИ**

**НАЧЕЛНИКА ГРАДСКЕ УПРАВЕ**

**ЗА ДРУШТВЕНЕ ДЕЛАТНОСТИ**

                                                 Миљан Ћирковић